**Расписан конкурс Фонда за младе таленте за стипендирање студената у Републици Србији**

*Стипендије за студенте завршних година основних и мастер академских студија*

Фонд за младе таленте Републике Србије је на 104. седници усвојио Одлуку о расписивању *Конкурса за стипендирање до 1050 студената завршне године основних академских студија и до 500 студената завршне године мастер академских студија са високошколских установа чији је оснивач Република Србија за школску 2021/22. годину*.

Услови које кандидати треба да испуњавају:

1. да су држављани Републике Србије или да имају статус избеглице;
2. да имају пребивалиште у Републици Србији, односно боравиште – за лица која имају статус избеглице;
3. да су у школској 2021/22. години уписани у завршну годину основних академских

студија или мастер академских студија или интегрисаних академских студија факултета и универзитета чији је оснивач Република Србија;

1. да им је просечна оцена најмање 8,50 у току претходних година студија (за студенте завршних година основних академских студија и интегрисаних академских студија), а за студенте мастер академских студија да им је просечна оцена најмање 8,50 са основних академских студија;
2. да су положили све испите из претходних година студија;
3. да нису навршили 25 година живота - за студенте основних академских студија, односно да нису навршили 27 година живота - за студенте мастер академских студија и студенте интегрисаних академских студија до датума расписивања Конкурса.

Конкурс је отворен **до 11. фебруара 2022. године**.

Више информација о овом конкурсу можете наћи [овде](http://www.fondzamladetalente.rs/vest/konkurs-za-stipendiranje-najboljih-studenata-u-republici-srbiji-zatvoren).